பாம்பன் குமரகுருதாச சுவாமிகள்
{{Infobox Hindu leader|
 |name           = பாம்பன் ஸ்ரீமத் ஸ்ரீமத் குமரகுருதாச சுவாமிகள்
 |image          = Pamban swami.jpg
 |image_size     = 180px
 |caption        = ஜீவ சமாதியில் வைக்கப்பட்டுள்ள பாம்பன் குமரகுருதாச சுவாமிகளின் முழு அளவு படிமம்
 |birth_date     = 1848-50
 |birth_place    = [[இராமேசுவரம்]]&lt;br /&gt;[[தமிழ் நாடு]]&lt;br /&gt;[[இந்தியா]] 
 |birth_name     = அப்பாவு
 |death_date     = மே 30, {{Death year and age|1929|1848}}
 |guru           = [[முருகன்|முருகனின் பக்தர்]]
 |philosophy     = 
 |Literary works =
 |disciple       = ஸ்ரீமத் சுப்பிரமணியதாசர்
 |signature_alt  =
 |honors         = 
 |quote          =
 |footnotes      =
 }}
 '''பாம்பன்  குமரகுருதாச சுவாமிகள்''' (''Pamban Gurudasa Swamigal'', {{circa|1848-50}} - மே 30, 1929) [[தமிழ்நாடு|தமிழ்நாட்டில்]] [[இராமேசுவரம்]] என்ற ஊரில் பிறந்து வடமொழி, தமிழ்மொழி இரண்டிலும் புலமைபெற்று [[முருகன்|ஆறுமுகனை]] வழிபட்டு வந்த ஒரு தமிழ்த்துறவி ஆவார். [[திருஞானசம்பந்தர்]], [[அருணகிரிநாதர்]] வழியில் [[சித்திரக் கவிகள்]] எழுதியுள்ளார். தனது வாழ்நாள் முழுவதும் தமிழுக்கும் சைவ நெறியாகிய குகப்ரம்ம நெறிக்கும் தம் பாடல்களாலும், சாத்திரங்களாலும் தொண்டாற்றினார். [[முருகன்|முருகனின்]] வழிபாடாக இவர் இயற்றிய பாடல்கள் 6666. இவை ஆறு மண்டலங்களாகப் பிரிக்கப்பட்டுள்ளன. இவரியற்றிய [[s:சண்முக கவசம்|சண்முக கவசம்]] புகழ்பெற்றது. பாம்பன் சுவாமிகள் மே 30, 1929 அன்று சமாதி அடைந்தார். அவரது சமாதி கோவில் [[சென்னை]], [[திருவான்மியூர்|திருவான்மியூரில்]] உள்ளது.&lt;ref&gt;{{Cite web |url=http://pambanswamigal.com/swamihistory.asp |title=சுவாமிகள் வரலாறு |access-date=2010-12-16 |archive-date=2010-10-28 |archive-url=https://web.archive.org/web/20101028150151/http://pambanswamigal.com/swamihistory.asp |url-status=dead }}&lt;/ref&gt;
 
 ==வாழ்க்கைக் குறிப்பு==
 பழந்தமிழ்க் குடியான அகமுடையார் இனத்தில் சாத்தப்பப் பிள்ளை என்பாருக்கும் செங்கமலம் என்பாருக்கும் மகனாகத் தோராயமாக 1848-50 ஆம் ஆண்டு இராமேசுவரத்தில் பிறந்தார். இவரது இயற்பெயர் அப்பாவு என்பதாகும். [[1866]]-ஆம் [[ஆண்டு]] உள்ளூர் [[கிறித்தவம்|கிருத்துவப்]] [[பள்ளிக்கூடம்|பள்ளியில்]] பயின்றார். முனியாண்டிப் பிள்ளை என்பாரிடம் [[தமிழ்மொழி|தமிழ்]] கற்றார். சிறுவயதில் இவருக்கு கந்தர் சட்டிக் கவசம் மிகவும் ஈர்த்த நூலாகும். இதுவே இவர் பின்னாளில் [[சண்முக கவசம்]] இயற்ற தூண்டுதலாக இருந்தது. சேது மாதவ அய்யர் என்பாரிடம் வடமொழியும் கற்கலானார்.
 
 தமது 12, 13 வயதிலேயே கவிபாடும் திறமை பெற்றிருந்தார். இவருடைய முதல் பாடல் ஆசுகவியாக உருவாகிய &quot;கங்கையைச் சடையில் பதித்து&quot; எனத் தொடங்குவது. அருணகிரிநாதரை ஞானகுருவாகக் கொண்ட இவர் பின்னாளில் ’உபய அருணகிரிநாதர்’ என்ற பெயரும் பெற்றார்.&lt;ref name=&quot;சுவாமிகள்&quot;&gt;அமுதசுரபி தீபாவளி மலர் 2004; ஸ்ரீ பாம்பன் சுவாமிகள்; பக்கம் 150,151,152&lt;/ref&gt;
 
 இவருக்கு அகவை 25-ஐ எட்டிய பொழுது [[மதுரை]] சின்ன கண்ணு பிள்ளை மகளாகிய காளிமுத்தம்மாளை [[1878]]-ஆம் ஆண்டு வைகாசித் திங்களில்  [[இராமநாதபுரம்|இராமநாதபுரத்தில்]] திருமணம் செய்து கொண்டார். இவர்களுக்கு முருகையபிள்ளை, சிவஞானாம்பாள், குமரகுருதாச பிள்ளை என [[3 (எண்)|மூன்று]] மகவுகள் பிறந்தனர்.
 
 [[1894]]-ஆம் ஆண்டு இராமநாதபுரத்திலிருந்து 25 [[கிலோமீட்டர்]] தொலைவில் உள்ள பிரப்பன்வலசை என்ற ஊரில் நிட்டையில் இறங்கினார். 35 நாட்கள் [[தவம்|அருந்தவம்]] புரிந்த நிலையில் இவருக்கு [[முருகன்|முருகப்பெருமானே]] உபதேசம் நல்கியதாக இவரது சீடர்கள் நம்புகின்றனர். இவரது கனவுகளில் முருகன் வழிநடத்துவதாகவும் அவர்கள் நம்புகின்றனர். இவ்வாறான வழிகாட்டலில் அவர் [[சென்னை]] சென்றார். அங்கிருந்து பல தலங்களுக்கு [[சமயம்|சமயப்பயணங்கள்]] மேற்கொண்டார். அப்போது அவருடன் பழகிய [[திரு.வி.க]] இவ்வாறு கூறுவார்:
 
 &lt;blockquote&gt;
 &quot;குமரகுரு [[திருவல்லிக்கேணி]]யில் தங்கியிருந்தபோது நாடோறும் மாலை வேளையில் கடற்கரை செல்வர். அவருடன் யானும் போவேன். அடிகள் வடமொழி உபநிடதக் கருத்துகளைத் தமிழில் விளக்குவார். சாத்திர நுட்பங்களை எளிதில் வெளியிடுவார்&quot; திரு.வி.க.வாழ்க்கைக் குறிப்பு பக்கம் 127. 
 &lt;/blockquote&gt;
 
 [[1923]]-ஆம் ஆண்டு [[திசம்பர் 27]] அன்று சென்னை, தம்பு செட்டி வீதியில் சென்று கொண்டிருந்த சுவாமிகள் மீது, [[குதிரை]] வண்டிச் சக்கரம் இடது கணைக்கால் மீது ஏறியதால் கால் [[எலும்பு]] முறிந்து சுவாமிகள் [[மருத்துவமனை|பொதுமருத்துவ மனையில்]] சேர்க்கப்பட்டார். இந்த விபத்து நடந்த போது பாம்பன் சுவாமிகளின் வயது 73. ஆங்கிலேய மருத்துவர்களால் குணமடைவது கடினம் என்று கூறிக் கைவிடப்பட்டார். அங்கு தொடர்ந்து சண்முகக் கவசம் பாடிவந்தமையால் [[மயில்]] வாகனத்தில் வந்த முருகன் அருளால் கால் எலும்பு சேர்ந்ததால் அந்நாள் ''மயூர சேவன விழா'' என ஆண்டுதோறும் [[மார்கழி]] மாதத்தில் சிறப்பாக நடைபெறுகிறது. சென்னை மருத்துவமனையில் &quot;மன்ரோ வார்டில்&quot; பாம்பன் சுவாமிகளின் திருவுருவப் படம் மாட்டப்பட்டு நோயாளிகளால் வழிபடப்படுகிறார்.&lt;ref name=&quot;சுவாமிகள்&quot;/&gt;
 
 1926-ஆம் ஆண்டு ஜூலை மாதம் 17 அன்று உயில் எழுதி மகா தேஜோ மண்டலசபை அமைப்பு நடைமுறையை ஏற்படுத்தினார்.&lt;ref name=&quot;சுவாமிகள்&quot;/&gt;
 
 [[மே 30]] , [[1929]] அன்று காலை 7.15 மணிக்குச் சுவாமிகள் இராமேஸ்வரத்தில் உள்ள பாம்பனில்  சமாதியடைந்தார்கள். பின்னாளில் சுவாமிகள் சீடரால் [[திருவான்மியூர்|திருவான்மியூரில்]] சமாதி அமைக்கப்பட்டது.
 
 ==சுவாமிகள் இயற்றிய பாடல்கள்==
 {{விக்கிமூலம் | சண்முக கவசம்}}
 * [[சண்முக கவசம்]]
 * பஞ்சாமிருத வண்ணம்
 * குமரகுருதாச சுவாமிகள் பாடல் - 1266
 * ஸ்ரீமத் குமார சுவாமியம் (குமார நாயகன் திருவிளையாடல்) - 1192
 * திருவலங்கற்றிரட்டு(பல சந்தப் பரிமளம்) - 1135
 * திருப்பா (திட்ப உரை) - 1101
 * காசியாத்திரை(வடநாட்டு யாத்திரை அனுபவம்) - 608
 * சிறு நூற்றிரட்டு (சண்முக கவசம் முதலிய பத்து) - 258
 * சீவயாதனா வியாசம் (சீவகாருண்யம் - புலால் மறுப்பு) - 235
 * பரிபூரணானந்த போதம் (சிவசூரியப் பிரகாசம் உரை) - 230
 * செக்கர் வேள் செம்மாப்பு - 198
 * செக்கர் வேள் இறுமாப்பு - 64
 * தகராலய ரகசியம் (சதானந்த சாகர உரை)- 117
 * குமரவேள் பதிற்றுப் பத்தந்தாதி - 100
 * சேந்தன் செந்தமிழ் (வடமொழி கலவாத் தனித் தமிழ்)- 50
 * குமாரஸ்தவம் 44
 * தென்னாட்டுத் திருத்தலதரிசனம் (கட்டளைக் கலித்துறை) 35
 * பத்துப் பிரபந்தம் (சித்திரக் கவிகள்) 30
 * ஆனந்தக்களிப்பு 30
 * சமாதான சங்கீதம் 1    
 * சண்முக சகச்சிர நாமார்ச்சனை 2    
 ஆகப் பாடல்கள் 6666
 
 ==மேற்கோள்கள்==
 &lt;references/&gt;
 == இவற்றையும் காண்க ==
 * [[சித்திரக் கவிகள்]]
 == வெளி இணைப்புகள் ==
 {{Wikiquote|பாம்பன் குமரகுருதாச சுவாமிகள்}}
 * [http://murugan.org/bhaktas/pampanswami.pdf பாம்பன் சுவாமி]
 * [http://mscherweroyar.blogspot.in/2008/10/blog-post.html ஸ்ரீமத் பாம்பன் சுவாமிகள் அருளிய சண்முக கவசம்]
 * [http://www.tamilhindu.net/t343-topic#518 பாம்பன் சுவாமிகள்] {{Webarchive|url=https://web.archive.org/web/20110117031435/http://www.tamilhindu.net/t343-topic#518 |date=2011-01-17 }}
 
 [[பகுப்பு:இந்து சமயப் பெரியார்கள்]]
 [[பகுப்பு:இராமநாதபுரம் மாவட்ட நபர்கள்]]
 [[பகுப்பு:1848 பிறப்புகள்]]